KTC ผนึกการ์ต้าแอร์เวย์สให้บินฟรีแบบเอ็กซ์คลูซีฟสู่ 19 เมืองสุดฮิต
KTC ร่วมกับการ์ต้า แอร์เวย์สจัดแคมเปญสุดคุ้ม“บินฟรี ผ่อนสบาย แบบเอ็กซ์คลูซีฟสู่ 19 เมืองสุดฮิต”โดยสมาชิกบัตรเครดิตเคทีซีรับสิทธิพิเศษมากมายเมื่อจองบัตรโดยสารสายการบินการ์ต้า แอร์เวย์ส
25 พ.ค. 2558


นางสาวเจนจิต ลัดพลี (กลางซ้าย) ผู้อำนวยการ – การตลาดเพื่อการท่องเที่ยวและสันทนาการ บริษัท บัตรกรุงไทย จำกัด (มหาชน) หรือ KTC ร่วมกับนายเสกสรรค์ พานิชย์ (ที่ 2 จากซ้าย) ผู้จัดการแผนกบัตรโดยสารและสำรองที่นั่ง สายการบินการ์ต้า แอร์เวย์ส และ 4 พันธมิตรธุรกิจนำเที่ยวชั้นนำ นางสาวราตรี ปัตยะกร (กลางขวา) ผู้จัดการอาวุโสฝ่ายขาย มาแจ๊สติก แทรเวล นายชาติชัย วิยะเศษ (ซ้าย) ผู้อำนวยการฝ่ายขายและการตลาด ควอลิตี้ เอ็กซ์เพรส นายสุรกิจ พานิชปรีชา (ที่ 2 จากขวา) ผู้จัดการฝ่ายการตลาด คอสมอส เอ็กซ์เพรส และ เคทีซี เวิลด์ จัดแคมเปญสุดคุ้ม “บินฟรี ผ่อนสบาย แบบเอ็กซ์คลูซีฟสู่ 19 เมืองสุดฮิตกับการ์ต้า แอร์เวย์ส” โดยสมาชิกบัตรเครดิตเคทีซีรับสิทธิพิเศษมากมายเมื่อจองบัตรโดยสารสายการบินการ์ต้า แอร์เวย์ส อาทิ
1) รับบริการแบ่งชำระ FLEXI 0% นาน 4 เดือน (ราคารวมค่าภาษีสนามบินและน้ำมันเชื้อเพลิง) กับ 19 เส้นทางท่องเที่ยวยอดฮิต เส้นทางยุโรป: ลอนดอน ปารีส โรม มิลาน ซูริค แฟรงก์เฟิร์ต แมนเชสเตอร์ โคเปนเฮเกน สตอกโฮล์ม มอสโก อิสตันบูล อัมสเตอร์ดัม วอร์ซอร์ และเวียนนา ชั้นประหยัดในราคาเริ่มต้นแบ่งชำระ 5,600 บาท/เดือน และชั้นธุรกิจ ในราคาเริ่มต้นแบ่งชำระ 14,590 บาท/เดือน เส้นทางอเมริกา: นิวยอร์ค ฟิลาเดลเฟีย และชิคาโก ชั้นประหยัดในราคาเริ่มต้นแบ่งชำระ 8,590 บาท/เดือน และชั้นธุรกิจในราคาเริ่มต้นแบ่งชำระ 25,290 บาท/เดือน เส้นทางตะวันออกกลาง: ดูไบ ชั้นประหยัดในราคาเริ่มต้นแบ่งชำระ 4,650 บาท/เดือน และชั้นธุรกิจในราคาเริ่มต้นแบ่งชำระ 8,570 บาท/เดือน เส้นทางเอเชีย: ฮานอย ชั้นประหยัดในราคาเริ่มต้นแบ่งชำระ 1,290 บาท/เดือน พิเศษ!! แพ็คเกจท่องเที่ยวฮานอย ฮาลองเบย์ 3 วัน 2 คืน ในราคาเริ่มต้นแบ่งชำระ 2,475 บาท/เดือน ราคารวมบัตรโดยสารและค่าที่พัก    2 คืน พร้อมอาหารเช้า โดยสามารถจองและออกบัตรโดยสารได้ตั้งแต่วันนี้ – 31 กรกฎาคม 2558 และเดินทางได้ตั้งแต่วันนี้ – 10 ธันวาคม 2558
2) บินฟรีกับสายการบินการ์ต้า แอร์เวย์ส สำหรับสมาชิก 2 ท่านแรกที่มียอดใช้จ่ายในการชำระค่าบัตรโดยสารสายการบินการ์ต้า แอร์เวย์สผ่านบัตรเครดิตเคทีซีสูงที่สุด (ขั้นต่ำ 100,000 บาท ขึ้นไป) รับทันทีบัตรโดยสารชั้นธุรกิจสู่เมืองอัมสเตอร์ดัม 2 ที่นั่ง 1 รางวัล มูลค่า 200,000 บาท และสมาชิกที่มียอดใช้จ่ายสูงเป็นอันดับที่ 2 รับทันที บัตรโดยสารชั้นประหยัดสู่เมืองแฟรงก์เฟิร์ต 2 ที่นั่ง 1 รางวัล มูลค่า 100,000 บาท
3)  รับฟรีบัตรกำนัลเซ็นทรัลเพิ่มเติม ภายในงาน “การ์ต้า แอร์เวย์ส แฟร์” ระหว่างวันที่ 11-12 มิถุนายน 2558 ณ ชั้น G อาคารเอ็กซ์เชนจ์ทาวเวอร์ อโศก เพียงสมาชิกใช้จ่ายผ่านบัตรเครดิตเคทีซี 10,000 บาทขึ้นไปภายในงาน รับทันทีบัตรกำนัลเซ็นทรัลมูลค่า 500 บาท (สำหรับ 40 ท่านแรก)
 